Kultura Maribor

Budale
2025-12-05 20:00 - 21:00 (Europe/Paris) | Maribor center / Dvorana generala Maistra
Človeška neumnost je bojda edina neuničljiva stvar v vesolju, na srečo pa je tudi najbolj zabavna! In čeprav je bila še nedolgo tega na slabem glasu, se ji danes godi odlično – kot eno najmočnejših orodij za zmage na volitvah jo s pridom koristijo celo predsedniki držav. A bodimo iskreni: malo trčenosti potrebujemo vsi. Brez kančka pristne neumnosti na svetu ne bi bilo ne ljubezni, ne humorja, ne električnih skirojev. V šovu bliskovitih prizorov in ostrih preobratov bomo izvedeli, zakaj je neumnost pomembna tudi za zdravje, ali je bolje biti butast ali grd ali oboje, pa tudi, zakaj največ budal srečaš v krožnih križiščih. Vse to je nujno vedeti, da ne boste ostali – neumni!
Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Žogica Marogica 3+
2025-12-06 10:00 | Velika dvorana
Žogica Marogica 3+

Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.
Predstava je primerna tudi za prvo triado OŠ

Nakup kart

Povezava do originalnega članka

PIXL ART
2025-12-06 10:00 - 13:00 | Maribor center / Vilinska igralnica
Ustvarjalna delavnica, 5+
Kot v svetu video iger – a brez zaslona! Na delavnici bomo lepili barvne kvadratke in sestavili svojo unikatno sliko ter spoznali, kako iz drobnih koščkov nastane velika mojstrovina.

Povezava do originalnega članka

Lažninka in čarobni čajnik
2025-12-06 10:00 - 13:00 | Lažninka in čarobni čajnik
Predstavitev in ustvarjalna delavnica, 5+
Prvošolka Nina, junakinja stripa Lažninka, se po ločitvi staršev velikokrat počuti osamljeno, zato si izmisli prijateljico.
Avtorica stripa, prejemnica letošnje nagrade zlatirepec za najboljši domači strip za otroke, nam bo razložila, kako ustvarja zgodbe v slikah, junake pa si bomo nato natisnili na majčke in bombažne torbe.

Povezava do originalnega članka

LIKOVNA DELAVNICA »Črta z ogljem«
2025-12-06 10:00 - 13:00 | Maribor center / Galerija DLUM, Židovska ulica 10, 2000 Maribor
V decembru 2025 vas vabimo, da se pridružite trem likovnim delavnicam v Galeriji DLUM, ki bodo potekale 6., 12. in 19. decembra 2025. Delavnica z naslovom »Črta z ogljem«, bo potekala pod vodstvom naše članice Slađane Matić Trstenjak.
Kdaj: 6. decembra 2025, od 10:00 do 13:00
Kje: Galerija DLUM, Židovska ulica 10, 2000 Maribor
Prijava na delavnice je možna na e-naslov: galerijadlum@gmail.com Število mest je omejeno, zato pohitite s prijavo. Delavnice so brezplačne.

Povezava do originalnega članka

Božični brunch
2025-12-06 11:00 - 13:00 | Kulturni inkubator
BOŽIČNI BRUNCH
Sobota, 6. december 2025 // ob 11. uri // Kulturni inkubator
V soboto, 6. decembra 2025, vabimo na še zadnje letošnje kulinarično druženje v Kulturnem inkubatorju. Tokrat bo praznikom primerno obarvano. Dogodek je brezplačen, so pa obvezne predhodne prijave.

It’s the most wonderful time of the year!
V znamenju prihajajočega božičnega čara se tokrat odpravljamo v domače kraje. Pridružite se nam v soboto, 6. decembra 2025, med 11. in 13. uro na Božičnem brunchu, kjer boste lahko izdelali voščilnice za svoje najdražje ali pa zanje izdelali božični podstavek za čaj!🫖
V času ustvarjanjalnih delavnic se bomo posladkali s tradicionalnimi slovenskimi dobrotami ter ostalimi slaščicami!
Zaradi lažje organizacije dogodka in izogibu zavrženi hrani prosimo za predhodno prijavo z izpolnitvijo spodnjega obrazca. Hvala za razumevanje.

PRIJAVA

Se vidimo!

Povezava do originalnega članka

#ROBIKAPUCA​​​WASHERE 10+
2025-12-06 17:00 | Mala dvorana
#ROBIKAPUCA​​​WASHERE 10+

Jera Ivanc / 60 min

Se bo morala sedemčlanska družina Doroteje in Marka res izseliti iz dotrajanega najemniškega stanovanja na Lentu? Kaj pomeni grafit “Znanje osvobaja” na šolskem zidu? Kdo je vdrl v spletno redovalnico in vse ocene spremenil v petke? Od kod vsako noč novi grafiti, ki se začnejo s šolskega pročelja širiti po Mariboru? Kdo je Robi Kapuca, ki se podnje podpisuje? Kakšno vlogo ima pri vsem tem Zoranova mama, humanitarka in prostovoljka, kakšno Almin brat,
podjetni preprodajalec pametnih telefonov na črno in novopečeni upravnik stanovanja na Lentu …
Razdori, pretresi, nova spoznanja, drugačna vprašanja. Ne več, kdo je napisal prvi grafit in vdrl v šolsko redovalnico, temveč kako povzdigniti glas proti krivicam. Robi Kapuca, mariborski, štajerski, slovenski Robin Hood, združi mlade, jih aktivira in postane metafora za upor.
*** Z mladimi smo ob pripravi predstave govorili o različnih temah, ki se navezujejo na predstavo #ROBIKAPUCAWASHERE. Posnetke si lahko ogledate tukaj.

Nakup kart

Povezava do originalnega članka

Dedek Mraz v Mariboru
2025-12-06 17:00 | Center in okolica
Pridružite se prihodu Dedka Mraza, spremljajte njegovo pravljično kočijo po mestnih četrtih in se poslovite od njega ob koncu decembra – vse do naslednjega leta!

Dedek Mraz prišel bo med nas!

Ko tisoč otroških grl zapoje »Siva kučma, bela brada …«, zaveje mrzel veter, v temi zagorijo drobne lučke in zadiši po čarovniji, je dedek Mraz s svojim pravljičnim spremstvom vse bližje in bližje.

PRIHOD DEDKA MRAZA

Sobota, 6. december, ob 17. uri: Snežni stadion pod Pohorjem

SPREVODI DEDKA MRAZA

Med 9. in 18. decembrom bo dedek Mraz na praznično okrašeni kočiji potoval po mestnih soseskah in pozdravljal otroke.
Torek, 9. december, ob 17. uri: Razvanje, Tabor, MagdalenaČetrtek, 11. december, ob 17. uri: Limbuš, Pekre, RadvanjePetek, 12. december, ob 17. uri: Pobrežje, MalečnikTorek, 16. december, ob 17. uri: Kamnica, Koroška vrataSreda, 17. december, ob 17. uri: Brezje, TeznoČetrtek, 18. december, ob 17. uri: Studenci, Nova vas

SLOVO DEDKA MRAZA

Ponedeljek, 29. december
ob 16.30 uri: Europark
ob 17.00: Vilinsko mesto (Vetrinjski dvor)
ob 17.45: Trg Leona Štuklja

Povezava do originalnega članka

Popelji se s kočijo po Čarobnem Mariboru
2025-12-06 17:00 - 20:00 | Maribor center / Trg Leona Štuklja
Doživite praznični utrip mesta v družbi toplih luči, zvokov praznikov in čarobnega vzdušja, ki ga prinaša Maribor v decembru in se popeljite po ulicah Čarobnega Maribora s kočijo.
Cena vožnje:

8 € na osebo (kočija sprejme do 4 osebe; vsako vožnjo napolnimo kočijo)
Možen je tudi poseben zakup kočije za romantično vožnjo v dvoje – 30 €.

Začetek vožnje: Trg Leona Štuklja

Oglejte si, kaj vse še ponuja letošnji Čarobni Maribor

Povezava do originalnega članka

18. DAN KULTURNIH DRUŠTEV MARIBOR 2025
2025-12-06 18:00 | Maribor center / Unionska dvorana Maribor
18. DAN KULTURNIH DRUŠTEV MARIBOR 2025
Spoštovani. Vljudno vas vabimo na 18. DAN KULTURNIH DRUŠTEV MARIBOR 2025 Dvorana Union Maribor V soboto, 6. 12. 2025 ob 18. uri. Vsakoletna prireditev Dan kulturnih društev Maribor, bo letos že 18. po vrsti. Tudi letos bomo obeležili Ta veseli dan kulture, ki se sicer praznuje 3. 12. in Svetovni dan zborovstva, ki poteka drugo nedeljo v decembru.
Na letošnji prireditvi bodo prejeli Karlinovo priznanje z medaljo ZKD zaslužni društveniki: Erika Jovanovski (Društvo upokojencev Maribor Center) Božidar Kunstelj – posthumno (Film in video klub Maribor) Anita Kirbiš (Film in video klub Maribor) Irena Gajser (KUD Angel Besednjak) Jasmina Krapše (Srbsko Kulturno Društvo Maribor)
Na prireditvi bomo podelili tudi priznanja regijske selektorice na gledališkem področju.
V programu bodo nastopili:
Mešani pevski zbor
KUD Angel Besednjak Maribor
Komorni zbor DU Maribor Center
Folklorna skupina Srbskega kulturnega društva Maribor
Vstop prost. Vljudno vabljeni!

Povezava do originalnega članka

Zlatko Kaučič Kombo: Pogum pogumnih “Free Palestine”
2025-12-06 20:30 - 22:00 | Maribor center / Velika dvorana, Lutkovno gledališče Maribor
Zdi se, da so odkriti kulturno-umetniški odzivi na socialno-politična dogajanja postali redkost, najsi bodo grozodejstva na Bližnjem vzhodu in številne druge pereče teme današnjega časa še tako očitne. Kam je šel ves upor, ves punk, ves politični komentar v glasbi? Neutrudni bobnar, skladatelj in glasbeni pedagog Zlatko Kaučič je eden redkih na slovenski glasbeni sceni, ki pokončno spregovori takrat, ko je čas za to.
Pogum pogumnih je naslov albuma zasedbe Kombo iz post-koronskega leta 2022. Posvečen je zdravstvenim delavcem, ki so pomagali v času pandemije; tistim, ki protestirajo proti avtokratom in pomagajo beguncem; ljudjem, ki hočejo dobro temu planetu. Tako na albumu med drugim slišimo papežev govor o migrantih, besnenje Grete Thunberg o politikih, ki le govoričijo, in tisti presunljivi »I can’t breathe« – zadnje besede temnopoltega Georgea Floyda, ki so ga policisti brezčutno umorili.
Takšen je bil pogum pogumnih pred tremi leti; tokrat ga Kaučič najde predvsem med ruševinami in v nečloveškem trpljenju v Gazi. 10-članski Kombo pod Kaučičevim vodstvom angažirano besni in rohni, da je kar veselje: od svobodnjaškega rocka do sodobnega jazza ter vse, kar je vmes in levo naokrog. In vmes so zvoki, posnetki ter citati prebivalcev apokaliptičnih krajev, ki dopolnjujejo že tako pretresljivo glasbeno suito, ki jo z neopisljivo energijo in angažiranim nabojem poganjajo kar trije bobnarji.
Več kot 45 let dela v glasbi, 70 let (morda tudi kakšno več) nadvse plodovitega življenja, živečega s kreativnim zanosom in s strastjo, ki jo v Sloveniji premore le Zlatko Kaučič, je v večno spreminjajočem se Kombu z novim programom Free Palestine zadalo slovenski glasbeni sceni še en pečat. Žeblje v krsto tistim, ki molčijo ter skladajo viže o marjeticah in vijolicah v časih, ko je treba vstati ter pokazati tako sočutje kot tudi angažiranega duha. Zlatko Kaučič v aktualnem projektu pričara vulkansko energijo zasedbe, plete mogočne zvočne mase, ki so prava zvočna poslastica za uho ter obenem bogatijo um in duha sodobnega časa, koncert zasedbe pa je – kot je naslov nekemu drugemu Kaučičevemu albumu – Slavje v času grenkobe!
Premierno v Mariboru!
»Ni kaj, pogumna godba za pogumne čase in zgleden primer angažirane glasbe, ki se v zvočnem popisovanju sedanjosti spogleduje tako z zgodovino kot s prihodnostjo.«
(Mario Batelić, Radio Študent)
»Pogum pogumnih je bil tolikšen, da se ga bodo prisotni še dolgo spominjali.« (Marjan Kemperle, Primorski dnevnik v recenziji koncerta Kombo, avgust 2025)
»One of the most interesting projects we have had the opportunity to witness in recent times … Album of the week.«
(Neri Pollastri, revija Jazztimes, avgust 2022, ob izidu albuma Pogum pogumnih)
Cena vstopnice: 10 € (8 € za študente ob predložitvi študentske izkaznice v Informacijski pisarni ND v času uradnih ur).

Povezava do originalnega članka

Klasicizem
2025-12-08 17:00 | PEKARNA MAGDALENSKE MREŽE
8. 12. 2025 ob 17.00, Pekarna Magdalenske mreže
Predavanja iz umetnostne zgodovine: Novoveška arhitektura in umetnost

Klasicizem

V ponedeljek, 8. 12. 2025, ob 17.00 vabimo v prostore Pekarne Magdalenske mreže na sedmo predavanje iz umetnostne zgodovine v tem ciklu, ko govorimo o novoveški arhitekturi in umetnosti.

Novoveška arhitektuai in umetnost obravnava renesančni, baročni in historični slog in obsega čas med 15. in 19. stoletjem. Nadaljevanje lanske teme Umetnost srednjega veka bo Novoveški arhitekturi in umetnosti v letu 2026 sledila predavanja Moderna in sodobna arhitektura in umetnost. Tako bo sklop triletnih predavanj tudi vsebinsko zaokrožen in bo udeleženim ponudil spoznavanje umetnosti skozi arhitekturo Evrope.

Poglabljanje znanja s področja novoveške arhitekture in umetnosti bo vzpodbudilo kritični premislek, odprlo pogovor o arhitekturi, umetninah in simboliki le-teh. Tekom predavanj bomo spoznavali primerjalno analizo slogov in simbolov v različnih obdobij.

Že sedmo leto zapovrstjo nadaljemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

By Jean Baptiste Hilaire – Bibliothèque nationale de France, Public Domain, https://commons.wikimedia.org/w/index.php?curid=2119611

Klasicizem

Klasicistična arhitektura poznega 18. stoletja in zgodnje 19. stoletja, je s seboj prinesla očiščenje arhitekture preobložene baročne dekoracije. Vrnila se je k preprostejšim in preglednejšim arhitekturnim izgledom. Spoznali bomo nekaj ikoničnih stavb tega obdobja, kot so: Panteon v Parizu, Brandenburška vrata, cerkev sv. Magdalene…

Osem predavanj in en terenski ogled bo razdeljen po sklopih:

Protorenesansa, Zgodnja renesansa, Visoka renesansa, Zgodnji barok, Zreli barok, Pozni barok, Klasicizem, Neoslogi in historicizem

Vabljen_a, da se nam pridružiš!

Povezava do originalnega članka

Brezplačna delavnica za začetnike: Uvod v glasbeno produkcijo
2025-12-08 17:00 - 2025-12-10 20:00 | Kulturni inkubator
Brezplačna delavnica za začetnike
UVOD V GLASBENO PRODUKCIJO
8.-10. december 2025 // od 17. do 20. ure // Kulturni inkubator
V sodelovanju z Akademijo Alphawave vabimo na serijo brezplačnih delavnic glabene produkcije za začetnike, ki bodo potekal v Kultrunem inkubatorju. Delavnice bodo od ponedeljka, do srede, od 8. do 10. decembra 2025, vsakič med 17. in 20. uro.

Si želiš ustvarjati glasbo, pa ne veš, kje začeti? Če si kdaj želel/a ustvariti svoj komad, a te je tehnični del zmedel ali prestrašil, je to idealna priložnost, da se sproščeno in postopoma naučiš, kako celoten proces poteka v praksi.
DECEMBER: 8. december (ponedeljek) – 17.00–20.00 // 9. december (torek) – 17.00–20.00 // 10. december (sreda) – 17.00–20.00
Na našem intenzivnem, brezplačnem tečaju “Uvod v glasbeno produkcijo” te bomo popeljali skozi vse korake glasbenega ustvarjanja, da boš dobil/a uvid v ustvarjalni proces in začel/a samozavestno kreirati lastne skladbe. V šestih srečanjih boš spoznal/a delovanje digitalnega avdio studia (DAW), programiranje ritmov, osnove sinteze in samplanja, ustvarjanje aranžmajev, osnovne principe miksanja in uporabe efektov ter kaj vse je potrebno za objavo skladbe.
Delavnica je namenjena popolnim začetnikom, zato predhodno znanje ni potrebno – dovolj je le zanimanje za glasbo, odprta ušesa in nekaj radovednosti.
Udeležba je brezplačna, potrebna pa je prijava – pohiti, ker so mesta omejena!

PRIJAVA

Mentor: Rok Oletič (roki.hz)
Rok Oletič je sicer predstavnik mlajše generacije glasbenih producentov, a je s svojim prvim albumom že požel odlične kritike. Njegove glasbene korenine sicer izhajajo iz kitarske muzike, z odkritjem “braindance” bass muzike in odločitvijo, da želi svojo glasbeno vizijo piliti tudi kot “one-man-band”, pa se je stilsko v produkciji usmeril najprej v dubstep, hip-hop, drum’n’bass, glitch-hop, zdaj pa zvok pili tudi v 4×4 žanrih.
Glede na izjemne odzive, ko je na lanski delavnici “Sound design v zlomljenih žanrih” navdušil naprednejše producente, ga letos z veseljem postavljamo kot mentorja delavnice, ki se bo izvedla v Mariboru.

Povezava do originalnega članka

MED BESEDAMI IN SVETLOBO: Odprtje razstave fotografskega društva TOTIFOTO
2025-12-08 18:00 | Maribor center / UKM, Gospejna ulica 10, Maribor
Vabimo vas na odprtje že tradicionalne razstave fotografskega društva TOTIFOTO.
Razstavljajo Mojca Cvirn, Kristian Čorba, Breda Jurečko, Iztok Kobal, Andrej Kresnik, Ivo Rode, Viljem Šetar, Maja Šivec, Teodor Veingerl in Aleš Žiberna.
Razstava bo na ogled do 12. januarja 2026. Veseli bomo vašega obiska!

Povezava do originalnega članka

SobaZaGosteMaribor: Interesni safari »Revolucije, nemiri in protesti«
2025-12-09 16:00 | Vetrinjski dvor
9. 12. 2025 ob 16.00, Vetrinjski dvor
SobaZaGosteMaribor: Interesni safari »Revolucije, nemiri in protesti«
V torek, 9. 12. 2025, te vabimo, da se nam ob 16.00 pridružiš na dvorišču Vetrinjskega dvora, kjer bomo začeli Interesni safari z umetnico_kom ghenwa (noiré) abou fayad.

Vabimo te na sprehodu po mestu, ki bo tokrat obravnaval tematiko revolucij, nemirov in protestov skozi prizmo jezika in sloganov. Interesni safari je oblika druženja, kombinacija predavanja in sprehoda po mestu na različnih lokacijah, kjer skupaj z gostujočimi umetnicami_ki platforme SobaZaGosteMaribor in kuratorjem Simonom Žlahtičem raziskujemo temo interesa rezidentk_ov.

Tokratno druženje bo povezovalo umetničino_kovo zanimanje za jezik in pomen, ki ga nosijo politične in revolucionarne parole. Zato se bomo sprehodili od Vetrinjskega dvora do različnih trgov in lokacij, kjer so se tekom zgodovine zadrževale množice, ali pomembni zgodovinski dogodki. Delili bomo zgodbe, mnenja in anekdote, povezane z omenjeno temo, pridružite se nam in spoznajte ghenwa (noiré) abou fayad

SobaZaGosteMaribor je program Pekarne Magdalenske mreže Maribor, ki od leta 2011 razvija in organizira umetniške rezidence. V letu 2025 ga sofinancira Ministrstvo za kulturo RS, Mestna občina Maribor, podpira ga Vetrinjski dvor, Narodni dom Maribor.

Povezava do originalnega članka

Večer slemovske poezije Ožuljeni jezik z gostjo Arielo Herček
2025-12-09 19:00 - 21:00 | Maribor center / Vetrinjski dvor
Prvi cikel slemovske poezije Ožuljeni jezik se je odvijal leta 2016, kar pomeni, da v Mariboru obeležujemo že deset let slemovske scene. Vsako leto se je zvrstilo med 8 in 10 prireditev, na katerih je nastopilo skupno preko 700 nastopajočih, na prireditvah pa smo doslej gostili že okrog 80 pesniških gostov in gostij. V Sloveniji smo v tem času dobili 9 državnih prvakinj in prvakov, ki so se pomerili tudi na EU prvenstvih v različnih evropskih mestih, dva od njih, Nika Gorišek in Mišel Amo Ristov, sta se uvrstila tudi na svetovno prvenstvo, kar je res odličen rezultat ter dokaz, da je slemovska poezija v Sloveniji kakovostna in aktualna.
Ožuljeni jezik poteka v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 9. decembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Ariela Herček, ki je letos pri založbi Kulturni center maribor v zbirki Frontier izdala pesniški prvenec z naslovom Krhki jezik / Delicate Tongue, dvojezično pesniško knjigo, ki skozi samoprevod raziskuje osebni in jezikovni razcep med angleščino in slovenščino.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Arielo Herček, ki je tudi sama aktivna članica mariborske pesniške skupine Slem zverine, pa se bo pogovarjala urednica in moderatorka Ajda Strajnar.
Na kratko o literarni gostji tokratnega Ožuljenega jezika
Ariela Herček (Maribor, 1996) je pesnica in literarna prevajalka, dolgoletna članica društva Slam zverine. Njena poezija je bila objavljena tako v slovenskih kot mednarodnih antologijah, julija 2025 pa je pri založbi Kulturni center Maribor izšel njen dvojezični pesniški prvenec Krhki jezik / Delicate Tongue, v katerem raziskuje stičišča in vrzeli jezika, ljubezni in identitete.
O pesniškem prvencu Ariele Herček Krhki jezik / Delicate Tongue
Zbirka Krhki jezik / Delicate Tongue Ariela Herček je dvojezična pesniška knjiga, ki skozi samoprevod raziskuje osebni in jezikovni razcep med angleščino in slovenščino. V intimnem prepletu verzov pesnica razgrinja notranje boje, hrepenenja, ljubezni in osamljenost, pri tem pa ohranja tenkočutno izpovedno linijo. Pesmi pogosto temeljijo na resničnih izkušnjah, prežetih z nežnostjo, bolečino in ranljivostjo, ki jih jezik ne poskuša poenostaviti, temveč jih razpira v metaforično bogastvo. Angleščina kot jezik izraza in slovenščina kot jezik čustvenega sidrišča ustvarjata medprostor iskrenega avtoričinega glasu.
Pred nami so prazniki in čas obdarovanja, zato še povezava do mesta, kjer je mogoče knjigo tudi naročiti: https://zalozbaknjig.com/2025/08/06/ariela-hercek-delicate-tongue-krhki-jezik/
Vabljene in vabljeni na Ožuljeni jezik!

Povezava do originalnega članka

Ožuljeni jezik z gostjo Arielo Herček
2025-12-09 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z ARIELO HERČEK
Torek, 9. december 2025 // 19.00 // Vetrinjski dvor
V iskanju sebe se najde veliko ljubezni; v trudu, ki se ga vloži v
iskanje prostora, kjer si lahko brez zadržkov to, kar si. In v trudu
veliko svetlobe, kot sonce, ki razpira nebo. In lahkote – pomaranča,
ki se jo razdeli. In v deljenju je pogum. Svoboda.

Lepota odprtih stvari.
(Ariela Herček, Krhki jezik / Delicate Tongue)

Prvi cikel slemovske poezije Ožuljeni jezik se je odvijal leta 2016, kar pomeni, da v Mariboru obeležujemo že deset let slemovske scene. Vsako leto se je zvrstilo med 8 in 10 prireditev, na katerih je nastopilo skupno preko 700 nastopajočih, na prireditvah pa smo doslej gostili že okrog 80 pesniških gostov in gostij. V Sloveniji smo v tem času dobili 9 državnih prvakinj in prvakov, ki so se pomerili tudi na EU prvenstvih v različnih evropskih mestih, dva od njih, Nika Gorišek in Mišel Amo Ristov, sta se uvrstila tudi na svetovno prvenstvo, kar je res odličen rezultat ter dokaz, da je slemovska poezija v Sloveniji kakovostna in aktualna.
Ožuljeni jezik poteka v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 8. decembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Ariela Herček, ki je letos pri založbi Kulturni center maribor v zbirki Frontier izdala pesniški prvenec z naslovom Krhki jezik / Delicate Tongue, dvojezično pesniško knjigo, ki skozi samoprevod raziskuje osebni in jezikovni razcep med angleščino in slovenščino.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Arielo Herček, ki je tudi sama aktivna članica mariborske pesniške skupine Slem zverine, pa se bo pogovarjala urednica in moderatorka Ajda Strajnar.
O literarni gostji tokratnega Ožuljenega jezika

Ariela Herček (Maribor, 1996) je pesnica in literarna prevajalka, dolgoletna članica društva Slam zverine. Njena poezija je bila objavljena tako v slovenskih kot mednarodnih antologijah, julija 2025 pa je pri založbi Kulturni center Maribor izšel njen dvojezični pesniški prvenec Krhki jezik / Delicate Tongue, v katerem raziskuje stičišča in vrzeli jezika, ljubezni in identitete.
O pesniškem prvencu Ariele Herček Krhki jezik / Delicate Tongue

Zbirka Krhki jezik / Delicate Tongue Ariela Herček je dvojezična pesniška knjiga, ki skozi samoprevod raziskuje osebni in jezikovni razcep med angleščino in slovenščino. V intimnem prepletu verzov pesnica razgrinja notranje boje, hrepenenja, ljubezni in osamljenost, pri tem pa ohranja tenkočutno izpovedno linijo. Pesmi pogosto temeljijo na resničnih izkušnjah, prežetih z nežnostjo, bolečino in ranljivostjo, ki jih jezik ne poskuša poenostaviti, temveč jih razpira v metaforično bogastvo. Angleščina kot jezik izraza in slovenščina kot jezik čustvenega sidrišča ustvarjata medprostor iskrenega avtoričinega glasu.
Pred nami so prazniki in čas obdarovanja, zato še povezava do mesta, kjer je mogoče knjigo tudi naročiti: https://zalozbaknjig.com/2025/08/06/ariela-hercek-delicate-tongue-krhki-jezik/
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

Čarobna delavnica: Praznične lutke
2025-12-10 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Dogodek je brezplačen – prinesite le dobro voljo in radovednost!

Povezava do originalnega članka

Maribere: Opraviti z Eddyjem
2025-12-10 19:00 - 21:00 | Maribor center / Projektni prostor Freske
Edouard Louise (rojen kot Eddy Belleguelle) v avtobiografskem romanu govori o svojem odraščanju v revni družini na francoskem podeželju. Nasilje je bilo del njegovega vsakdana, saj je izstopal iz večine. Bil je suhljat najstnik, za katerega so sumili, da je gej. Posledica tega je bilo pogosto fizično nasilje predvsem s strani vrstnikov. Njegovo otroštvo je bilo tudi prežeto z revščino – znošena in strgana oblačila, verižno kajenje odraslih in pogosta brezposelnost enega ali obeh staršev.
Kljub pritiskom okolice je uspel ostati zvest samemu sebi in priti ven iz tega okolja na fakulteto in v francosko prestolnico.

Edouard Louise (1992) je francoski pisatelj in sociolog. Prvi v družini je šel študirat. Napisal je več romanov. V intervjujih je večkrat povedal, da piše o temah, ki se mu zdijo pomembne, na način, da bralca vzpodbudi k razmišljanju in akciji. Ko se zgodijo premiki na enem področju, zamenja stil in temo pisanja. O svojem odraščanju je ob romanu Opraviti z Eddyjem napisal tudi krajši deli Kdo mi je ubil očeta, Boji in preobrazbe neke ženske ter roman Spremeniti se: metoda.

Opraviti z Eddyjem je prvi roman Edouarda Louisa, ki je bil izdan 2014. Ob izidu romana so kritiki sprva vztrajali, da življenje v Franciji v zdajšnjem času ni več tako, kot ga je opisal.

Preostali dogodki sezone:
14. 1. 2026 Ožbolj Ilaunig: Črni križ pri Hrastovcu
11. 2. 2026 Mihail A. Bulgakov: Mojster in Margareta
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

LGBT film: Mea culpa + pogovor z režiserjem
2025-12-10 20:00 | Mea-culpa-2
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Sreda, 10. december // 20.00
Mea culpa (كذبة بیضاء)
+ pogovor Petre Meterc z režiserjem Patrickom Tassom
Patrick Tass, Belgija, 2024, 72′, s slovenskimi podnapisi
Nastopajo: Randa Tass, Patrick Tass, Diana Tass, Simon Tass, Bryn Watkins
Produkcija: Ellen Meiresonne, Atelier Graphoui
Skozi posnetke osebnega arhiva spremljamo dinamiko odnosa med libanonsko materjo in palestinsko-libanonskim sinom, ki živi v Belgiji. Laži in krivda so v središču njunega odnosa. Sin je v preteklih letih zbral mamina avdio sporočila in videoklice in jih zdaj pretvarja v skupni portret njenega življenja v Libanonu in svojega v Belgiji. Deljenje skupnih trenutkov in spominov ga spodbudi k izpraševanju samega sebe, tudi svoje istospolne identitete. Dokumentarec raziskuje povezave med nacionalno in spolno identiteto mladega palestinskega emigranta.
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Alpski Ranko
2025-12-11 18:00 - 19:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja POPUP Teater.
Tretji, zadnji del komične trilogije superzabavnega Ranka Babića!
10 polnih let, skupaj več kot 630 ponovitev pred polnimi dvoranami širom po Sloveniji in skoraj 200.000 obiskovalcev prvih dveh uspešnic, Moška copata in Kriza srednjih let! Občinstvo pa spet in spet želi… »Ranko, šeeeeeeeeeeeeeeee!«
Ranko se na veliko veselje občinstva vrača na odre z novo zabavno predstavo ALPSKI RANKO.
Rojen v Sloveniji je odraščal v bosanski družini in to je taka posebna etno vzgojna kemija. Ko je spoznal ljubezen svojega življenja, se poročil, dobil dve hčerki, so prav te tri njegove punce postale navdih za veliki uspešnici, komediji Moška copata in Kriza srednjih let. Ampak čas teče in na vidiku so nove stresne življenjske situacije! Kako se zdaj Ranko bori s puberteto starejše hčerke? Je dejansko pripravljen na njene zmenke, bodoče ‘zete’, na šminkanje, novo modo? Bo ob vsem tem stresu lahko dohajal svojo ženo v spalnici, saj njena spolna moč z leti raste, njemu pa pada?! Kako je preživel težko obdobje vegetarijanstva, ki mu ga je predlagala žena? So meditacija, dihalne vaje, zdravo življenje res ključ do srečnega življenja? Kako njegovi balkanski vzorci vzgoje in načini razmišljanja vplivajo na njegovo sedanje življenje. Je res vsak dan bolj podoben svojemu fotru? Zakaj je podalpski Bosanc vsak dan bolj nostalgičen po starih časih?
Morda mu bo pri vseh teh vprašanjih v pomoč kolega Admir Baltić, ‘special guest star’, vrhunski stand-up komik in poznavalec skrajno pomembnih življenjskih vprašanj! Morda bosta skupaj rešila sebe in svet?! Verjetno ne, a smeha bo za izvoz!
Oglejte si novo, smešno pustolovščino Ranka Babića, ki vas bo s prijateljem Admirjem spet zabaval v svojem klasičnem slogu – sproščeno in do konca iskreno!

Povezava do originalnega članka

Pijani čoln v Vetrinjcu
2025-12-11 19:00 - 21:00 | Maribor center / Studio
Mariborska skupina PIJANI ČOLN se po letu dni vrača v Vetrinjca s pesmimi z drugega albuma. Po pesmih s Pajčevine, ki so lani z občuteno glasbeno in poetsko prefinjenostjo, z izjemno melodičnostjo, nikoli na račun glasbene strukturiranosti, a zato s čutom za skladnost, opozorile nase tiste, ki še poslušajo Glasbo in Poezijo. Zdaj prihajaja Čas. Kakšen bo bomo preverili v Vetrinjcu.
Na odru bodo Bojan Tomažič, Slobodan Boban Janković, Reinhard Padinger in Ema, premierno bo prikazen, po Beti in Pijani čoln, tretji videospot Pajčevina, ki ga je za skupino ustvaril multimedijski umetnik Jože Slaček. Čarobnemu decembrskemu dogodku primerno se bo skupini na pridružil Magic Wladimir in Pijani čoln bo izvedel pesem December. Gostitelj dogodka bo stand up komik Rene.

Povezava do originalnega članka

Krožek Elene Baškirove
2025-12-11 19:30 - 21:30 | Maribor center / Dvorana Union
2. koncert Komornega cikla 2025/2026
Albena Danailova, violina
Mohamed Hiber, violina
Adrien La Marca, viola
Ivan Karizna, violončelo
Pablo Barragán, klarinet
Elena Baškirova, klavir
Spored
Antonín Dvořák: Tercet v C-duru, op. 74, za dve violini in violo
Béla Bartók: Kontrasti za violino, klarinet in klavir
Bohuslav Martinů: Duo št. 1 za violino in violončelo, H 157
***
Antonín Dvořák: Kvintet za klavir, dve violini, violo in violončelo v A-duru št. 2, op. 81
Pianistka Elena Baškirova je ena izmed tistih izjemnih umetnic, ki se ne silijo v ospredje, a s svojim vplivom, znanjem, ustvarjalnostjo in predanostjo kljub temu igrajo pomembno vlogo na vrhunski mednarodni glasbeni sceni. Elena Baškirova se zaveda pomena lastne tradicije in se zavzema za njeno posredovanje. V Moskvi rojena glasbenica se je igranja na klavir učila pri svojem očetu, slavnem pianistu in glasbenem pedagogu Dmitriju Baškirovu, kmalu po študiju pa je skupaj z Gidonom Kremerjem, svojim prvim soprogom, zapustila Rusijo in se ustalila v Berlinu. Umetniško se je začela udejstvovati predvsem po Evropi in v Izraelu in si zgradila razvejano koncertno kariero. Leta 1988 je ustanovila Mednarodni festival komorne glasbe v Jeruzalemu, nad katerim še danes umetniško bdi. Festival je zibelka novih kreativnih sodelovanj in Elena Baškirova poskuša s pomočjo glasbe navezovati vezi, ki presegajo pereče politične, nacionalne in verske razklanosti, podobno kot to počne njen sedanji partner v umetnosti in življenju, Daniel Barenboim, z orkestrom Zahodno-vzhodni Divan. Njen jeruzalemski festivalski program narekuje smernice za program komornega festivala »intonations«, ki poteka v Berlinu.
Zasedba, ki jo je Elena Baškirova zbrala za koncert v Mariboru, je sestavljena iz vrhunskih glasbenikov: Albena Danailova je koncertna mojstrica Dunajskih filharmonikov, Mohamed Hiber je koncertni mojster številnih prvovrstnih orkestrov in stalni koncertni mojster orkestra Zahodno-vzhodni Divan, violist Adrien La Marca, violončelist Ivan Karizna in klarinetist Pablo Barragán pa so mednarodno iskani koncertni instrumentalisti, ki so prejeli vrsto uglednih nagrad. Zasedba bo v naš abonmajski cikel vnesla nekaj festivalske enkratnosti z izvirno zasnovanim programom, v katerem bodo glasbeniki suvereno privzemali različne vloge v komornoglasbenem ustvarjanju.
Spored je sestavljen iz bogate srednjeevropske komorne glasbe. Dvořákovemu Tercetu za dve violini in violo bodo sledili Bartókovi Kontrasti, energični trio, ki vplive ljudske glasbe združuje z elementi sočasne moderne glasbe, ter Martinůjev izrazno močni Duo za violino in violončelo. Težišče koncerta pa je ena od mojstrovin komorne glasbe 19. stoletja, priljubljeni Dvořákov Klavirski kvintet v A-duru.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka

LGBT film: Sanjsko življenje
2025-12-11 20:00 | IntimniKino v GT22
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Četrtek, 11. 12. // 20.00
Sanjsko življenje (Une vie rêvée/Somewhere in Love)
Morgan Simon, Francija/Belgija, 2024, 96′, s slovenskimi podnapisi
Glavne vloge: Valeria Bruni Tedeschi, Félix Lefebvre, Lubna Azabal, Dylan Guedj, Gédéon Kay, François De Brauer, Antonia Buresi, Tya Deslauriers
Produkcija: Trois Brigands Productions, Wild Bunch Production, Frakas Productions
Distribucija: Cenex
52-letna Nicole in njen 19-letni sin Serge živita v socialnem stanovanju v predmestju Pariza. Ko se bliža božič, Nicole prekličejo čekovno knjižico in kreditno kartico, kar zaplete njuno življenje in razmerje. Serge je že naveličan maminih obljub in žurerskih izpadov, zato se odseli. Nicole ostane sama in prestaja zelo težko obdobje, ko ji edino tolažbo prinese srečanje z Noro, lastnico lokalnega bara. Toda ali se bo sin sprijaznil s spremembami, ki jih doživlja mama, in kako bo svojo drugačnost sprejela sama Nicole?
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Zimski Maribor (nekoč)
2025-12-12 16:00 - 19:00 | Maribor center / Vilinska igralnica
Ustvarjalna delavnica, 7+
Kako so otroci preživljali zimo nekoč? V časih črno-belih fotografij in zim, ki so mesto zasule s snegom? Kje so se družili, kje igrali, kje kepali in kje drsali?
Kako so se odpravili po opravkih ali v šolo, ko je sneg segal do pasu ali višje?

Povezava do originalnega članka

Kako nastane slika?
2025-12-12 16:00 - 19:00 | Maribor center / Vilinska sobana
Ustvarjalna delavnica, 5+
Ste vedeli, da si mora slikar najprej napeti in pripraviti platno? Kako?
Pokukajmo v zakulisje umetniškega ustvarjanja ter se preizkusimo v igri čopičev in barv.

Povezava do originalnega članka

Štirje neustrašni 3+
2025-12-12 17:00 | Velika dvorana
Štirje neustrašni 3+

Saša Eržen po motivih Bremenskih godcev bratov Grimm / 45 min

Besedilo za predstavo Štirje neustrašni je nastalo po znani pravljici z naslovom Bremenski mestni godci, ki sta jo zapisala in leta 1819 izdala brata Grimm. Saša Eržen je zgodbo na pobudo režiserja Marjana Nečaka dramatizirala in posodobila. Ohranila je like iz prvotne zgodbe – osla, psa, mačko in petelina, a jih postavila v sodoben čas. Vendar je glavna ideja ostala v ospredju in enako živa, kot je bila v času nastanka zgodbe. Postarane in za svoje človeške
lastnike “neuporabne” živali pobegnejo od doma, se spoprijateljijo, pogumno preženejo razbojnike iz hiške v gozdu in odslej živijo skupaj v miru in prijateljstvu. Zastavili smo še nekaj vprašanj: Ali je naša vrednost merljiva samo skozi delo, ki ga opravljamo? Kaj pomeni biti skupaj, si pomagati? Kaj pomeni biti solidaren?

Nakup kart

Povezava do originalnega članka

Za dober finiš: Mladi & dobra glasba
2025-12-12 17:00 - 20:00 | Maribor center / Vilinska dvorana
Šolska kulturna produkcija, koncert, 5+
Glasbeni večer za vse okuse, ki poboža ušesa in nariše ponosen nasmeh. V soj odrskih žarometov bodo namreč stopili najmlajši solisti in zasedbe, ki pod vodstvom mentorjev vse leto predano pilijo svoje glasbeno znanje. Že več kot 19 let jim KUD Coda omogoča, da razprejo krila in poletijo daleč – med širna glasbena obzorja.
Poletimo z njimi!

Povezava do originalnega članka

Čarobna delavnica: Ni vse zlato, kar se sveti
2025-12-12 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Izdelovali bomo zlate okraske.

Dogodek je brezplačen – prinesite le dobro voljo in radovednost!

Povezava do originalnega članka
